কলকাতার গঙ্গার ঘাটগুলো ‘নো প্লাস্টিক জোন’, নির্দেশিকা বন্দর কতৃপক্ষের

কলকাতা: কলকাতার সমস্ত গঙ্গার ঘাটগুলোকে নো প্লাস্টিক জোন (Kolkata ghats no plastic zone) ঘোষণা। ন্যাশনাল গ্রিন ট্রাইবুনালের নির্দেশে এই ঘোষণা করা হয়েছে বলে জানানও হয়েছে। উদ্যোগটি বাস্তবায়ন করছে শ্যামাপ্রসাদ মুখার্জি পোর্ট (Shyama Prasad Mookerjee Port), পূর্বতন কলকাতা পোর্ট ট্রাস্ট, যারা ঘাটগুলির বর্তমান রক্ষণাবেক্ষণের দায়িত্বে আছে।

পোর্ট কতৃপক্ষ ইতিমধ্যেই ঘাটে নোটিশ বোর্ড লাগিয়েছে, গঙ্গার ঘাটগুলিতে প্লাস্টিক না ফেলতে অনুরোধ করা হয়েছে। ডেপুটি চেয়ারম্যান সম্রাট রাহি বলেন, “প্লাস্টিক দূষণ (plastic pollution) নিয়ে সবারই উদ্বেগ রয়েছে। তাই ঘাটে নোটিস বসানো হয়েছে, যাতে সাধারণ মানুষ সচেতন হন।” ডেপুটি চেয়ারম্যান জানিয়েছেন, কেবল পোর্ট নয়, কলকাতা মিউনিসিপাল কর্পোরেশন (KMC), কলকাতা পুলিশ ও বিভিন্ন রাজ্য সংস্থা, এমনকি বেশ কিছু কর্পোরেট সংস্থাও এই উদ্যোগে যুক্ত হয়েছে।

আরও পড়ুন: আরজিকর মামলায় নজরে এবার কলকাতা পুলিশের ৪ আধিকারিক

পোর্ট কতৃপক্ষের হাতে একটি ঘাট উন্নয়ন ও সৌন্দর্যায়ন প্রকল্প রয়েছে। এই আওতায় প্রথম দফায় ৭টি ঘাট সংস্কারের জন্য বেছে নেওয়া হয়েছে। তালিকায় রয়েছে মায়ের ঘাট, সুরিনাম ঘাট, নিমতলা ঘাট, ছত্তেলাল কি ঘাট, দইঘাট, কুমোরটুলি ঘাট এবং চাঁপাতলা ঘাট। কুমোরটুলি থেকে চাঁপাতলা পর্যন্ত নদীর ধারের অংশকে বিশেষভাবে সৌন্দর্যায়নের কাজ চলছে। শুধু সংস্কার নয়, ঘাটের পুনর্বাসন ও সুরক্ষার কাজও প্রকল্পের অন্তর্ভুক্ত।

দেখুন খবর: